Държавен вестник, бр. 102, 2003 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  102
1. Отношенията между децата и персонала се
основават на взаимно уважение и на ясни профе-
сионални и лични граници, които са ефективни
както за отделното дете, така и за цялата група.
2. Целият персонал е обучен да осъществява и
предлага позитивна грижа и контрол над децата.
3. При вземане на ежедневни решения всеки
член на персонала поддържа равновесие между
желанията и предпочитанията на всяко дете, него-
вите потребности, потребностите на групата деца,
закрилата и безопасността на всички.
4. При обгрижването на децата персоналът не
проявява толериране или антипатия към отделна
личност или група.
5. Очакванията за определен тип поведение
както за персонала, така и за децата са ясно раз-
брани, включително упражняването на контрол
върху децата.
Стандарт 7
Доставчикът на услугата следва да осигури
местоположение и материална база, които да съ-
ответстват на целите и функциите на услугата.
Критерии за оценка на съответствието със
стандарт 7:
1. Услугата се предоставя на място, съобразе-
но с потребностите на децата и семействата.
2. Когато услугата е за деца с увреждания, се
осигуряват подкрепа, помощ, специална мебелиров-
ка или оборудване, което подпомага техния норма-
лен живот. Специално внимание се обръща на:
а) парапетите и другите средства, подпомага-
щи придвижването, са разположени на съответни-
те места;
б) стълбите са адаптирани и безопасни за всич-
ки потребители;
в) ако децата имат зрителни увреждания, цве-
товете и осветлението са избрани да подпомагат
зрителните функции;
г) надеждно съхраняване на инвалидните ко-
лички и помощните средства.
3. Разположението и използването на поме-
щенията подпомагат индивидуалните грижи и за-
пазване уединението на всяко дете.
4. Интериорът и екстериорът на помещенията
се поддържат в добър вид. Сградата, обзавеждане-
то и оборудването се поддържат и ремонтират,
всяка повреда се отстранява бързо.
5. Децата не спят в една стая с възрастни или
с деца с голяма разлика във възрастта или от про-
тивоположния пол (освен ако са братя и сестри и
при тяхно съгласие).
6. Децата имат достъп до телефон за провеж-
дане на лични разговори.
7. Стаите за персонала са близо до спалните
на децата с оглед посрещане на техните нужди
през нощта.
8. Санитарните помещения са достатъчно на
брой за посрещане нуждите на децата.
9. Санитарните помещения са разположени и
устроени съобразно нуждите на децата от уедине-
ние, запазване на достойнството и сигурността им
и са достъпни. Те са приспособени и за деца с ув-
реждания.
10. Персоналът, но не и децата, може да отваря
вратите на баните и тоалетните от външната стра-
на при произшествие.
11. Персоналът ползва тоалетна и баня или душ-
кабина, отделна от тези на децата.
Стандарт 8
Доставчикът е длъжен да осигури безопасна и
сигурна среда за децата.
Критерии за оценка на съответствието със
стандарт 8:
1. Предприемат се практически действия за
предпазване на децата, персонала и посетителите
от бедствия, аварии и други опасности.
2. Доставчикът е планирал как да се реагира
при евентуални критични ситуации, инфекциозни
заболявания, пожари, недостиг на персонал, сери-
озни обвинения или оплаквания, инциденти.
3. Децата и персоналът са запознати с прави-
лата за евакуация и с необходимото поведение в
случаите на бедствия, аварии и катастрофи дори
през нощта.
4. На всеки 12 месеца се провеждат упражнения
за евакуация на персонала и децата. Алармите и
оборудването се проверяват редовно.
5. Проведени са консултации със служба “По-
жарна и аварийна безопасност” и със съответните
структурни звена на Държавна агенция “Граждан-
ска защита” относно предпазните мерки, като пре-
поръките се спазват.
Стандарт 9
Доставчикът е длъжен да проведе внимателен
подбор на персонала и доброволците, работещи с деца.
Критерии за оценка на съответствието със
стандарт 9:
1. Подборът на целия персонал, включително
помощния, и на доброволците, които работят с
децата, се извършва на базата на изискванията на
длъжностните характеристики, в които е включен
Етичният кодекс на работещите с деца.
2. Където е възможно, избраните кандидати за
назначаване се канят на посещение преди вземане
на решението за назначаването.
3. Доставчикът осигурява присъствието на слу-
жител, както и други необходими мерки при пре-
возването на децата.
4. Посетители не се допускат без наблюдение.
Има ясна политика и процедура за наблюдение на
посещенията, включително книга за вписване на
посетителите. Децата имат ясни писмени и устни
насоки за прием на техни посетители. Родителите
и роднините не се допускат до другите деца.
5. Персоналът не пуши и не консумира алко-
хол, докато се грижи за децата.
Стандарт 10
Доставчикът осигурява числеността, опитът и
квалификацията на персонала да бъдат съобразе-
ни с необходимостта от осигуряване на качествена
грижа за децата; осигурява професионална и мето-
дическа подкрепа на персонала и възможност за
повишаване на квалификацията му.
Критерии за оценка на съответствието със
стандарт 10:
1. Професионалната компетентност на пер-
сонала като цяло и на отделните служители е
добра и способства за изпълнението на целите
на услугата.
2. Целият персонал, включително помощни-
ят, се ръководи с оглед изпълнение на целите на
услугата, оказва му се професионална подкрепа,
като членовете на персонала са наясно на кого са
подчинени.